Atrovent a liečba bronchitídy
Dobrý večer, užívam Klacid a Erdomed kvôli zápalu priedušiek.Stále mám suchý,dráždivý kašeľ. Môžem k liečbe pridať prosím Atrovent?Ďakujem.
Dobrý deň,
ďakujeme za Vašu otázku.
Atrovent N 20 µg obsahuje ipratrópium-bromid, ktorý patrí do skupiny liekov nazývaných "anticholinergiká". Tieto lieky rozširujú dýchacie cesty, a preto sa používajú pri stavoch spojených s prechodným zúžením dýchacích ciest. Po vdýchnutí je Atrovent N 20 µg účinný v krátkej dobe po použití.
Atrovent N 20 µg sa používa na bronchodilatačnú udržiavaciu liečbu (dlhodobá liečba na rozšírenie priedušiek) pri stavoch s prechodným zúžením dýchacích ciest, ako sú chronická obštrukčná choroba pľúc, taktiež chronická bronchitída, rozdutie pľúc a astma.
Medzi liekmi Klacid, Erdomed a Atroven nebolo pozorované vzájomné ovplyvnenie účinku. Pokiaľ lekár na základe Vášho zdravotného stavu usúdil opodstatnenosť liečby liekom Atroven N, uvedená kombinácia liekov je možná.
Prajem pekný zvyšok dňa.
S pozdravom
PharmDr. Veronika Kiabová